**ПРИЛОЖЕНИЕ № Б**

**МЕТОДИКА**

**за определяне на комплексната оценка на офертите, подадени за участие в процедура „публично състезание“ за възлагане на обществена поръчка по чл.178 ЗОП, във връзка с чл.18, т.12 и чл.20, ал.2, т.1 ЗОП, при условията на чл. 114 от ЗОП (обществена поръчка „под условие“) с предмет:**

**„Подмяна на външна дограма на сградата на МВнР – Централно управление“**

Критерият за оценка е икономически най-изгодна оферта, или оптималното съотношение качество/цена. Оценката и класирането се извършват в съответствие с настоящата «Методика за определяне на комплексна оценка на оферта» и при спазване на другите условия и ред, посочени в РАЗДЕЛ III. УСЛОВИЯ ЗА УЧАСТИЕ В ПРОЦЕДУРАТА на одобрената от Възложителя документация за обществената поръчка.

1. **Показатели за оценка на офертата и относителната им тежест в комплексната оценка.**

Класирането на допуснатите до участие оферти се извършва на база получената за съответната оферта комплексна оценка (К), като сума от индивидуалните оценки по съответните показатели. Показателите, с тяхната относителна тежест за определяне на комплексна оценка за всяка оферта, са:

* Предлагана цена К1 – 40 т.
* Техническа оценка К2 – 60 т.

**Комплексната оценка се получава по формулата:**

**К = К1+ К2**

Максималният брой точки, който може да получи един участник е **100.**

1. **Предлагана цена (К1).**

Максимален брой точки по показател К1 е 40 точки.

Предложенията на участниците се оценяват по формулата:

К1 =(ПЦ(минимум лева) / ПЦ(участник) ) х 40

Където:

***ПЦ(минимум лева)*** е най-ниската предложена обща стойност за изпълнение на поръчката от предложените от всички допуснати участници цени;

***ПЦ(участник)*** е предложената обща стойност за изпълнение на поръчката от оценявания участник.

Знак « х » означава умножение, знак « / » е деление.

**3. Техническа оценка (К2).**

Максимален брой точки по този показател е 60 точки.

* **Оценка на техническото предложение – К2**

Оценката по показател К2 е сбор от оценките по посочените в таблицата подпоказатели К.2.1 и К 2.2.. Оценката на показателя К2 се извършва от членовете на комисията за провеждане на процедурата, като всеки член на комисията попълва отделна таблица за оценка на предложенията на участниците на реда за съответния показател/подпоказател. Общата оценка на комисията за всеки показател или подпоказател се получава, като сборът от индивидуалните оценки се раздели на броя на членовете на комисията (средноаритметична оценка).

На оценка подлежи предложение, което отговаря на предварително обявените изисквания на възложителя, съдържа задължително изискуемите елементи и в своята последователност гарантира навременното и спрямо минималните изисквания на техническата спецификация постигане на резултатите.

|  |  |  |  |
| --- | --- | --- | --- |
| **№** | **Показател К2** | **Условия, надграждащи предложението за изпълнение** | **максимален брой точки** |
|  |  | **Подпоказател К 2.1.** | **50** |
| 1. | Подпоказател К2.1.1 | Предложение, което отговаря на предварително обявените изисквания на възложителя, съдържа задължително изискуемите елементи и в своята последователност гарантира навременното и *спрямо минималните изисквания на техническата спецификация* постигане на резултатите. | 20 |
|  | Подпоказател К2.1.2 | Предложение, което отговаря на предварително обявените изисквания на възложителя, съдържа задължително изискуемите елементи и в своята последователност гарантира навременното и спрямо минималните изисквания на техническата спецификация постигане на резултатите *и съдържа поне едно* от следните допълнителни надграждащи предложението за изпълнение условия:   1. Представен е подход за изработка, доставка и монтаж на дограма. Всички изложени методи са приложими. От описанието е видно, че ще бъдат изпълнени всички изисквания на възложителя и нормативните актове. 2. Представен е подход за входящ контрол на качеството при получаване на материалите. Всички изложени методи са приложими. От описанието е видно, че ще бъдат спазени всички изисквания на Възложителя и нормативните актове. | 30 |
|  | Подпоказател К2.1.3 | Предложение, което отговаря на предварително обявените изисквания на възложителя, съдържа задължително изискуемите елементи и в своята последователност гарантира навременното и спрямо минималните изисквания на техническата спецификация постигане на резултатите и *съдържа всички* от следните допълнителни надграждащи предложението за изпълнение условия:   1. Представен е подход за изработка, доставка и монтаж на дограма. Всички изложени методи са приложими. От описанието е видно, че ще бъдат изпълнени всички изисквания на възложителя и нормативните актове. 2. Представен е подход за входящ контрол на качеството при получаване на материалите. Всички изложени методи са приложими. От описанието е видно, че ще бъдат спазени всички изисквания на Възложителя и нормативните актове. | 50 |
|  |  | **Подпоказател К 2.2.** | **10** |
| 22. | Подпоказател К2.2. | Предложени са мерки, които участникът ще предприеме при настъпване на критични точки, идентифицирани от възложителя като рискови, както следва:  *Критична точка 1* – забава при стартиране на работата. Участникът получава 2 точка. | 2 |
| *Критична точка 2* – изоставане от графика при текущо изпълнение на СМР. Участникът получава 3 точка. | 3 |
| *Критична точка 3* – закъснение за окончателно приключване на работите. Участникът получава 3 точка. | 3 |
| *Критична точка 4* – липса/недостатъчно  съдействие и/или информация от страна на други участници в строителния процес. Участникът получава 2 точка.  Участниците получават посочения брой точки за всяка критична точка в случай, че предложените мерки са приложими и относими към съответната критична точка. | 2 |
|  |  | **Общо точки по показател К2 – максимум** | **60** |